3. ลักษณะการประกอบธุรกิจ

3.1 ประวัติความเป็นมา การเปลี่ยนแปลง และพัฒนาการที่สำคัญของบริษัทฯ

ความเป็นมาของธุรกิจบริษัทในกลุ่มบริษัทสมบูรณ์

บริษัท สมบูรณ์ แอ๊ดวานซ์ เทคโนโลยี จำกัด (มหาชน) (“บริษัทฯ” หรือ “SAT“) ก่อตั้งเมื่อวันที่
14 กันยายน 2538 ด้วยทุนจดทะเบียน 80 ล้านบาท เพื่อประกอบธุรกิจผลิตชิ้นส่วนยานยนต์
โดยมีผลิตภัณฑ์หลักคือ เพลาข้าง (Axle Shaft) มีโรงงานและสำนักงานตั้งอยู่เลขที่ 129 หมู่ที่ 2
ถนนบางนา-ตราด ก.ม.15 ตำบลบางโฉลง อำเภอบางพลี จังหวัดสมุทรปราการ ต่อมาในปี 2547
ได้เพิ่มทุนจดทะเบียนเป็น 226 ล้านบาท โดยเสนอขายให้กับผู้ถือหุ้นเดิม
และได้แปลงสภาพเป็นบริษัทมหาชนจำกัด เมื่อวันที่ 31 มกราคม 2548 ด้วยทุนจดทะเบียน 300
ล้านบาท แบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 1 บาท

วันที่ 3 สิงหาคม 2553 บริษัทฯได้เพิ่มทุนจดทะเบียนอีก 40 ล้านบาท รวมเป็น 340 ล้านบาท
จากการเสนอขายใบแสดงสิทธิในการซื้อหุ้นเพิ่มทุนที่โอนสิทธิได้ ให้แก่ผู้ถือหุ้นรายเดิม
ตามสัดส่วนการถือหุ้น จำนวน 25 ล้านหุ้น และเสนอขายหุ้นสามัญเพิ่มทุนจำนวน 15 ล้านหุ้น
ให้แก่บุคคลในวงจำกัด (Private Placement) และได้มีการจดทะเบียนเพิ่มทุนชำระแล้วจำนวน
15 ล้านบาท ในวันที่ 6 กันยายน 2553 และจำนวน 24,923,287 บาท ในวันที่ 22 กันยายน
2553 รวมเป็นทุนชำระแล้วทั้งสิ้น 339,923,287 บาท

ปัจจุบัน บริษัทฯมีบริษัทย่อยจำนวน 3 บริษัท ได้แก่ 1) บริษัท สมบูรณ์หล่อเหล็กเหนียวอุตสาหกรรม
จำกัด (“SBM”) 2) บริษัทบางกอกสปริงอินดัสเตรียล จำกัด (“BSK”) และ 3) บริษัท
อินเตอร์เนชั่นแนลแคสติ้งโปรดักส์ จำกัด (“ICP”) ซึ่งบริษัทฯ ถือหุ้นใน 3 บริษัทย่อยสัดส่วนร้อยละ
99.99

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

• มกราคม 2554 1) SAT2 ได้รับเกียรติบัตร
ปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม พ.ศ. 2553
จากกรมโรงงานอุตสาหกรรม

2) SAT และ BSK ได้รับรางวัลเกียรติยศความรับผิดชอบต่อสังคมอย่างต่อเนื่อง (CSR-DIW
Continuous Awards 2010) มาตรฐานความรับผิดชอบของผู้ประกอบการอุตสาหกรรมต่อสังคม
จากกรมโรงงานอุตสาหกรรม

• มีนาคม 2553 SAT2 ได้รับ Bronze Award – KANO Quality Award
จากสมาคมส่งเสริมเทคโนโลยี (ไทย-ญี่ปุ่น)

• มิถุนายน 2553 1) SAT ได้รับรางวัลสหกิจศึกษาดีเด่นระดับชาติ
จากสำนักงานคณะกรรมการการศึกษาแห่งชาติ

2) คณะกรรมการบริษัทฯมีมติอนุมัติเรื่องต่าง ๆ ดังนี้

  2.1 อนุมัติให้ ICP ขยายกำลังการผลิตเพิ่มขึ้นอีก 2,500 ตัน/เดือน (เฟสที่ 1 = 450
  ตัน/เดือน เฟสที่ 2 = 2,500 ตัน/เดือน) โดยมีมูลค่าการลงทุนประมาณ 1,203 ล้านบาท
  (หนึ่งพันสองร้อยสามล้านบาท)
  โดยสร้างโรงงานผลิตงานหล่อชิ้นส่วนแห่งใหม่ที่นิคมอุตสาหกรรมอมตะซิตี้ จังหวัดระยอง
  เพื่อรองรับคำสั่งซื้อทั้งปัจจุบัน
  และคำสั่งซื้อใหม่ในอนาคตในผลิตภัณฑ์งานหล่อจากลูกค้าหลักในกลุ่มชิ้นส่วนยานยนต์
  และชิ้นส่วนเครื่องจักรกลการเกษตร

  2.2 อนุมัติให้ SAT และบริษัทย่อยดำเนินการการชำระคืนวงเงินสินเชื่อทั้งหมดที่มีอยู่กับ บริษัท
  ธนาคารกรุงศรีอยุธยา จำกัด (มหาชน) และ รับการสนับสนุนวงสินเชื่อรวมจำนวนเงินประมาณ
  3,600 ล้านบาท (สามพันหกร้อยล้านบาท) กับสถาบันการเงินแห่งใหม่
  สำหรับโครงการลงทุนใหม่ตามแผนการลงทุนของบริษัทฯ

  2.3 อนุมัติการออกใบแสดงสิทธิในการซื้อหุ้นเพิ่มทุนที่โอนสิทธิได้จำนวน 25,000,000 หน่วย
  โดยไม่คิดมูลค่า เพื่อจัดสรรให้แก่ผู้ถือหุ้นเดิม ในอัตราส่วนการจองซื้อ 12 หุ้นเดิมต่อ 1
  ใบแสดงสิทธิ

  2.4 อนุมัติการเพิ่มทุนจดทะเบียนของบริษัทอีกจำนวน 40,000,000 บาท
  โดยการออกหุ้นสามัญจำนวน 40,000,000 หุ้น มูลค่าที่ตราไว้หุ้นละ 1 บาท
  จากทุนจดทะเบียนเดิมจำนวน 300,000,000 บาท เป็นทุนจดทะเบียนใหม่เป็นจำนวน
  340,000,000 บาท แบ่งออกเป็นหุ้นสามัญ 340,000,000 หุ้น มูลค่าที่ตราไว้หุ้นละ 1 บาท
  และการแก้ไขเพิ่มเติมหนังสือบริคณห์สนธิ ข้อ 4 ของบริษัท
  เพื่อให้สอดคล้องกับการเพิ่มทุนจดทะเบียน

  2.5 อนุมัติจัดสรรหุ้นสามัญเพิ่มทุนจำนวน 40,000,000 หุ้น มูลค่าที่ตราไว้หุ้นละ 1 บาท
  ตามรายละเอียดดังนี้

  2.5.1 จัดสรรหุ้นสามัญเพิ่มทุนจำนวน 25,000,000 หุ้น
  เพื่อรองรับการใช้สิทธิตามใบแสดงสิทธิในการซื้อหุ้นเพิ่มทุนที่โอนสิทธิได้

  2.5.2 จัดสรรหุ้นสามัญเพิ่มทุนจำนวน 15,000,000 หุ้น
  เพื่อเสนอขายในคราวเดียวกันหรือต่างคราวกันให้แก่บุคคลในวงจำกัด (Private Placement)

-   กรกฎาคม 2553 BSK ได้รับรางวัลสถานประกอบการดีเด่นด้านความปลอดภัย อาชีวอนามัย
    และสภาพแวดล้อมในการทำงานระดับประเทศ

    -   สิงหาคม 2553 1) บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
        ได้รับเลือกจากกรมสวัสดิการและคุ้มครองแรงงานให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน
        ประจำปี 2553
        และรางวัลสถานประกอบการดีเด่นด้านแรงงานสัมพันธ์และสวัสดิการแรงงาน 5 ปี

  2) BSK ได้รับรางวัล Bronze Award – Thailand Kaizen Award 2010
  จากสมาคมส่งเสริมเทคโนโลยี (ไทย-ญี่ปุ่น)

  3) SAT SBM และ BSK ได้รับใบรับรองมาตรฐานการบริหารจัดการด้านเอดส์ และวัณโรค
  (ASO-T) ระดับเงิน จากกรมสวัสดิการและคุ้มครองแรงงาน กระทรวงแรงงาน

-   ตุลาคม 2553 SBM และ ICP
    ได้รับใบรับรองมาตรฐานการบริหารจัดการด้านเอดส์และวัณโรค (ASO-T)
    จากกรมสวัสดิการและคุ้มครองแรงงาน กระทรวงแรงงาน

-   พฤศจิกายน 2553 1) บริษัทฯได้รับรางวัลชนะเลิศองค์กรดีเด่น
    ด้านการบริหารจัดการความโปร่งใส (NACC Integrity Awards) ประจำปี 2553
    สำหรับองค์กรธุรกิจเอกชน
    จากสำนักงานคณะกรรมการป้องกันและปราบปรามการทุจริตแห่งชาติ

2) บริษัทฯได้รับรางวัลรายงานบรรษัทภิบาลดีเด่น (Top Corporate Governance Report
Awards) จากงาน SET Awards 2010 ซึ่งเป็นรางวัลที่ได้รับติดต่อกันเป็นปีที่ 2 โดย
ตลาดหลักทรัพย์แห่งประเทศไทย ร่วมกับวารสารการเงินธนาคาร

3) คณะกรรมการบริษัทฯมีมติอนุมัติให้บริษัทฯเพิ่มทุนใน ICP เพื่อรักษาสัดส่วนการถือหุ้น

4) บริษัทฯได้รับเครื่องหมาย “มาตรฐานฝีมือแรงงานในสถานประกอบการ” จากกระทรวงแรงงาน

5) BSK ได้รับใบรับรองจากโครงการ “TCC HRD (TOYOTA CO-OPERATION CLUB)” HDR
Activity 2010

• ธันวาคม 2553 ICP เพิ่มทุนจดทะเบียนจากเดิมจำนวน 185,000,000บาท
เป็นทุนจดทะเบียนใหม่จำนวน 785,000,000 บาท โดยเพิ่มทุนอีกจำนวน 600,000,000 บาท
เพื่อใช้สำหรับโครงการลงทุน ในการขยายกำลังการผลิตชิ้นส่วนงานหล่อ
การชำระคืนหนี้เงินกู้ที่มีอยู่กับบริษัทฯ และสำรองเป็นเงินทุนหมุนเวียนในกิจการ

  รางวัลที่ได้รับจากลูกค้า ประจำปี 2553

  • เกียรติบัตรมาตรฐานความรับผิดชอบของผู้ประกอบการอุตสาหกรรมต่อสังคม พ.ศ. 2553
  (CSR-DIW) จากกรมโรงงานอุตสาหกรรม (SAT2)

-   Award of Quality Zero Defects from MMTh (SAT)

-   รางวัลรองชนะเลิศอันดับที่ 1 QCC Supplier Contest from Thai NOK (SBM)

• กุมภาพันธ์ 2552 1) คณะกรรมการบริษัทฯได้มีมติอนุมัติให้ BSK
ลงทุนเครื่องทดสอบสำหรับผลิตภัณฑ์สปริง เพื่อเพิ่มขีดความสามารถในการแข่งขัน เป็นเงินลงทุน 60
ล้านบาท และลงทุนโครงการผลิตใบมีดพรวนดิน เป็นเงินลงทุน 135 ล้านบาท ให้กับบริษัท
สยามคูโบต้าอินดัสตรี จำกัด ซึ่งได้เริ่มผลิตไปเมื่อเดือนพฤศจิกายน 2552

2)  คณะกรรมการบริษัทฯอนุมัติให้บริษัทฯและบริษัทย่อยชะลอโครงการลงทุน
    เนื่องจากปัญหาวิกฤตเศรษฐกิจ ที่ส่งผลกระทบต่ออุตสาหกรรมรถยนต์

    1.  โครงการลงทุนสร้างโรงหล่อผลิตงานหล่อชิ้นส่วนแห่งใหม่ ที่นิคมอุตสาหกรรมอมตะซิตี้
        จังหวัดระยอง มูลค่าโครงการลงทุนรวม 1,219 ล้านบาท
        ซึ่งคณะกรรมการบริษัทฯได้อนุมัติโครงการและแจ้งสารสนเทศต่อตลาดหลักทรัพย์ฯเมื่อวันที่
        14 สิงหาคม 2551

    2.  โครงการร่วมลงทุนกับบริษัท KUSE IRON WORKS CO., LTD. (KUSE) ประเทศญี่ปุ่น
        เพื่อก่อตั้งบริษัทใหม่ มูลค่าโครงการลงทุนรวม 19.60 ล้านบาท
        ซึ่งคณะกรรมการบริษัทฯได้อนุมัติโครงการ และแจ้งสารสนเทศต่อตลาดหลักทรัพย์เมื่อวันที่
        13 พฤศจิกายน 2551

• พฤษภาคม 2552 คณะกรรมการบริษัทฯ ได้มีมติอนุมัติให้ SAT ลงทุนโครงการผลิตเพลาข้าง
(ทุบขึ้นรูป) สำหรับรถบรรทุก/ เครื่องยนต์การเกษตรให้กับบริษัท คูโบต้าแทรกเตอร์ จำกัด
เป็นเงินลงทุน 81 ล้านบาท คาดว่าจะเริ่มผลิตได้เดือนกุมภาพันธ์ 2553

-   กรกฎาคม 2552
    คณะกรรมการบริษัทฯได้เปิดเผยสารสนเทศต่อตลาดหลักทรัพย์ฯในเรื่องการปรับกำหนดการชำระเงินกู้ยืมสถาบันการเงินออกไปอีก
    1 ปี และปลอดชำระเงินต้นตั้งแต่วันที่ 31 กรกฎาคม 2552 ถึง 30 กรกฎาคม 2553
    โดยมีเงื่อนไขการจ่ายเงินปันผลในช่วง Grace Period
    เพื่อรักษาสภาพคล่องทางการเงินของบริษัทฯในช่วงวิกฤตเศรษฐกิจ
    และเตรียมความพร้อมสำหรับโครงการลงทุนในอนาคต

-   สิงหาคม 2552 1) นายทรัพย์ บ้านด่าน พนักงานสังกัด BSK ได้รับรางวัลชนะเลิศ Golden
    Award – Thailand Kaizen Award 2009 จากสมาคมส่งเสริมเทคโนโลยี (ไทย-ญี่ปุ่น)
    ซึ่งได้นำชื่อเสียงมาให้กับบริษัทฯ

2) SBM ได้รับรางวัลระดับทองแดง (ไม่มีอุบัติเหตุจากการทำงานถึงขั้นหยุดงานตั้งแต่ 1,000,000
– 2,999,999 ชั่วโมงการทำงาน จากกระทรวงแรงงาน

-   กันยายน 2552 1) คณะกรรมการบริษัทฯ ได้มีมติอนุมัติให้ SBM ลงทุนในการผลิต Bracket
    Injection Pump เป็นเงิน 42 ล้านบาทให้กับบริษัท นิสสัน มอเตอร์ ไทยแลนด์ จำกัด
    และลงทุนขยายกำลังการผลิตกลึงขึ้นรูปชิ้นส่วนรถไถ เป็นเงิน 228 ล้านบาทให้กับบริษัท สยาม
    คูโบตา แทรกเตอร์ จำกัด คาดว่าทั้ง 2 โครงการจะเริ่มผลิตได้เดือนพฤษภาคม 2553 นี้

2) บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงาน
ให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

3) SAT และ BSK ได้รับรางวัลมาตรฐานความรับผิดชอบของผู้ประกอบการอุตสาหกรรมต่อสังคม
พ.ศ. 2552 (CSR-DIW) จากกรมโรงงานอุตสาหกรรม

• ตุลาคม 2552 บริษัทฯในกลุ่มสมบูรณ์
ได้รับโล่ประกาศเกียรติคุณในการดำเนินการจัดทำระบบบริหารจัดการคุณภาพชีวิตการทำงาน
(MS-QWL) อย่างต่อเนื่องตั้งแต่ปี พ.ศ. 2549 จนถึงปัจจุบัน

-   พฤศจิกายน 2552 1) คณะกรรมการบริษัทฯ ได้มีมติอนุมัติให้ SBM ลงทุนสายการประกอบ
    Assy Front& Rear เป็นเงิน 121.20 ล้านบาทให้กับบริษัท สยาม คูโบตา แทรกเตอร์
    จำกัด ซึ่งคาดว่าจะเริ่มผลิตได้ในเดือนกันยายน 2553
    และการขยายการลงทุนก่อสร้างอาคารโรงงานที่ระยอง เป็นเงิน 52
    ล้านบาทเพื่อรองรับการเติบโต โดยอาคารโรงงานหลังใหม่นี้จะแล้วเสร็จในเดือนมีนาคม
    2553

2) บริษัทฯได้รับได้รับรางวัลรายงานบรรษัทภิบาลดีเด่น
รางวัลบริษัทจดทะเบียนดีเด่นด้านนักลงทุนสัมพันธ์ และประกาศนียบัตรบริษัทจดทะเบียนดีเด่นด้าน
CSR จากงาน SET Awards 2009 ซึ่งจัดโดย ตลาดหลักทรัพย์แห่งประเทศไทย
ร่วมกับวารสารการเงินธนาคาร

3) คณะกรรมการบริษัทฯได้รับรางวัลคณะกรรมการแห่งปี – ดีเด่น ประจำปี 2551/52
จากโครงการประกาศเกียรติคุณคณะกรรมการแห่งปี 2551/52
ซึ่งจัดโดยสมาคมส่งเสริมสถาบันกรรมการบริษัทไทย ร่วมกับตลาดหลักทรัพย์แห่งประเทศไทย
สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
สมาคมบริษัทจดทะเบียน และสภาธุรกิจตลาดทุนไทย

  4) บริษัทในกลุ่มสมบูรณ์ ได้แก่ SAT SBM และ BSK ได้รับการรับรองมาตรฐานแรงงานไทย
  (มรท.8001-2546) ระดับสมบูรณ์ ขั้นริเริ่ม จากกรมสวัสดิการและคุ้มครองแรงงาน

  รางวัลที่ได้รับจากลูกค้า ประจำปี 2552

  • QA Improvement Activity: 1st RUNNER UP from Toyota Co-Operation Club
  (BSK)

  • The 27^(th) QCC Presentation Contest 2009 from Toyota Co-Operation
  Club (BSK)

  • Quality Award: Excellence in zero defects from MMTh (BSK)

  • Quality Award: Excellence in zero defects from MMTh (SAT)

• กุมภาพันธ์ 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft (ในส่วนของ Machining Line H) ที่นิคมอุตสาหกรรมอีสเทิร์นซีบอร์ด จังหวัดระยอง
เป็นเงินลงทุน 269.60 ล้านบาท ซึ่งเริ่มทำการผลิตไปแล้วเมื่อเดือนธันวาคม 2551

• มีนาคม 2551 คณะกรรมการบริษัทฯ ได้มีมติอนุมัติให้ BSK ลงทุนสร้างโรงงานแห่งใหม่
เพื่อขยายกำลังการผลิต Coil Spring ที่นิคมอุตสาหกรรมอมตะซิตี้ จังหวัดระยอง เป็นเงินลงทุน
286 ล้านบาท ซึ่งเริ่มทำการผลิตไปแล้วเมื่อเดือนกุมภาพันธ์ 2552

• มีนาคม 2551 คณะกรรมการบริษัทฯ ได้มีมติอนุมัติให้ ICP ซื้อที่ดินในนิคมอุตสาหกรรมอมตะซิตี้
จังหวัดระยอง เพื่อรองรับการขยายกำลังการผลิตในอนาคต เป็นเงินลงทุน 104 ล้านบาท

• มีนาคม 2551 คณะกรรมการบริษัทฯ ได้มีมติอนุมัติให้ SBM
ลงทุนโครงการจัดตั้งศูนย์ทดสอบและจัดหาเครื่องทดสอบระบบจานเบรก – ดุมเบรก ที่สำนักงานใหญ่
อำเภอบางพลี จังหวัดสมุทรปราการ เป็นเงินลงทุน 55 ล้านบาท
ซึ่งคาดว่าจะเริ่มทดลองใช้ในไตรมาส 3 ปี 2552

• มีนาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle Shaft
(ในส่วนของ Forging Line) ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
163 ล้านบาท โดยคาดว่าจะสามารถทำการผลิตได้ในสิ้นปี 2552

• เมษายน 2551 คณะกรรมการบริษัทฯ ได้มีมติอนุมัติให้ SBM ลงทุนสร้างคลังสินค้า
ที่นิคมอุตสาหกรรมอมตะซิตี้ จังหวัดระยอง เป็นเงินลงทุน 21.5 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ติดตั้งระบบสารสนเทศ ERP
(Enterprise Resource Planning) เป็นเงินลงทุน 47.75 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft สำหรับรถบรรทุกขนาดใหญ่ ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
259.76 ล้านบาท ทั้งนี้ บริษัทฯได้พิจารณาทบทวนโครงการ
โดยให้มีการลงทุนเฉพาะในเครื่องจักรบางส่วน และให้ชะลอการลงทุนสำหรับสายการผลิตงานกลึง
(Machining Line) ออกไป จนกว่าสถานการณ์อุตสาหกรรมรถยนต์จะมีแนวโน้มที่ดีขึ้น

• พฤษภาคม 2551 คณะกรรมการบริษัทฯ ได้มีมติอนุมัติให้ SBM ลงทุนขยายกำลังการผลิต Hub
Front ที่สำนักงานใหญ่ อำเภอบางพลี จังหวัดสมุทรปราการ เป็นเงินลงทุน 14.18 ล้านบาท

• พฤษภาคม 2551 บริษัทฯได้รับรางวัลสถานประกอบการดีเด่นด้านความปลอดภัย ระดับจังหวัด

• กันยายน 2551 คณะกรรมการบริษัทฯ ได้มีมติอนุมัติให้ SBM ลงทุนสายการผลิตผลิตภัณฑ์ใหม่
Differential Case และ Differential Case Bearing ที่นิคมอุตสาหกรรมอมตะซิตี้
จังหวัดระยอง เป็นเงินลงทุน 104 ล้านบาท

• กันยายน 2551 บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงานให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

-   ตุลาคม 2551 บริษัทฯ ได้รับโล่เกียรติคุณองค์กรที่มีกิจกรรมพัฒนาสังคมดีเด่น ปี 2551
    จากกระทรวงการพัฒนาสังคมและความมั่นคงของมนุษย์

  รางวัลที่ได้รับจากลูกค้า ประจำปี 2551

  • Best Quality Award from Honda& Direct Delivery Award from Isuzu
  (SBM)

2.  ลักษณะการประกอบธุรกิจของบริษัทฯ และบริษัทย่อย

บริษัทฯและบริษัทย่อย ประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง
รถกระบะ รถบรรทุกและอุตสาหกรรมเครื่องยนต์การเกษตร
โดยกลุ่มลูกค้าหลักได้แก่ผู้ประกอบยานยนต์ (Original Equipment Manufacturer “OEM”)
ทั้งในประเทศ และต่างประเทศซึ่งมีการทำสัญญาซื้อขายระยะยาว และผู้ค้าชิ้นส่วนอะไหล่
(Replacement Equipment Manufacturer “REM”)

การดำเนินงานของบริษัทในกลุ่ม มีนโยบายเติบโตไปกับลูกค้า
โดยมุ่งเน้นการสร้างมูลค่าเพิ่มให้แก่องค์กรและ ผู้มีส่วนได้เสีย โดยมีผลิตภัณฑ์ที่แตกต่างกัน
ในด้านการดำเนินงานนั้นแต่ละบริษัทจะมีการดำเนินงานเสมือนเป็นหน่วยธุรกิจ (Business Unit
“BU”) ขององค์กร โดยคณะกรรมการบริษัทฯ มีหน้าที่ในการกำหนดนโยบายรวม
เพื่อให้บริษัทในกลุ่มแต่ละบริษัทนำไปปฏิบัติใช้ ซึ่งผู้บริหารในแต่ละสายงาน
จะต้องรายงานการปฏิบัติงานต่อกรรมการผู้อำนวยการ
ทั้งนี้ในด้านการดำเนินงานแต่ละบริษัทมีการกำหนด เป้าหมาย กลยุทธ์การดำเนินธุรกิจ
และมีการติดตามผลร่วมกัน โดยจัดให้มีการประชุมเป็นประจำในการประชุมผู้บริหารของกลุ่มบริษัท
(Executive Committee)

โครงสร้างการถือหุ้นของบริษัทสมบูรณ์ แอ๊ดวานซ์ เทคโนโลยี จำกัด (มหาชน) ณ วันที่ 15 มีนาคม
2554

* ไม่มีบุคคลที่อาจมีความขัดแย้งถือหุ้นในบริษัทที่เกี่ยวข้องนี้เกินร้อยละ 10

ผลิตภัณฑ์ของกลุ่มบริษัท

+-------------+-----------------+---------------+--------------------+
| บริษัท        | ผลิตภัณฑ์หลัก       | ประเภทลูกค้า    | ลูกค้าหลัก            |
+-------------+-----------------+---------------+--------------------+
| บริษัท สมบูรณ์  | เพลาข้าง (Axle   | รถกระบะ       | บจ. มิตซูบิชิ มอเตอร์ส  |
| แอ๊ดวานซ์     | Shaft)          |               | (ประเทศไทย)        |
| เทคโนโลยี    |                 | รถบรรทุก 10 ล้อ |                    |
| จำกัด        | เพลาแหนบ        |               | บจ. โตโยต้า มอเตอร์ส |
| (มหาชน)     | (Trunnion       |               | ประเทศไทย          |
|             | Shaft)          |               |                    |
| (SAT)       |                 |               | Auto Alliance      |
|             |                 |               | Thailand Co., Ltd. |
|             |                 |               |                    |
|             |                 |               | บจ. อีซูซุ มอเตอร์     |
|             |                 |               | (ประเทศไทย)        |
|             |                 |               |                    |
|             |                 |               | บจ.                |
|             |                 |               | สยามคูโบต้าคอร์ปอเรชั่น |
+-------------+-----------------+---------------+--------------------+
| บริษัท        | จานเบรก (Disc   | รถกระบะ &     | บจ. มิตซูบิชิ มอเตอร์ส  |
| สมบูร        | Brake)          | รถยนต์ผู้โดยสาร  | (ประเทศไทย)        |
| ณ์หล่อเหล็กเหน |                 |               |                    |
| ียวอุตสาหกรรม | เบรกดุม (Drum    | รถกระบะ &     | บจ. ฮอนด้า ออโตโมบิล |
| จำกัด        | Brake)          | รถยนต์ผู้โดยสาร  | (ประเทศไทย)        |
|             |                 |               |                    |
| (SBM)       | ท่อร่วมไอเสีย      | รถกระบะ &     | บจ. ไทยฮอนด้า       |
|             | (Exhaust        | รถยนต์ผู้โดยสาร  | แมนูแฟคเจอริ่ง        |
|             | Manifold)       |               |                    |
|             |                 | รถกระบะ &     | Auto Alliance      |
|             | จ               | รถยนต์ผู้โดยสาร  | Thailand Co.,      |
|             | านไฟ&ดุมล้อช่วยแรง |               | Ltd.,              |
|             | (Fly Wheel Comp | รถกระบะ &     |                    |
|             | & Fly Wheel)    | รถยนต์ผู้โดยสาร  | บจ. ฮีโน่ มอเตอร์     |
|             |                 |               | แมนูแฟคเจอรริ่ง       |
|             | แท่นยึด (Bracket) | รถแทรคเตอร์    |                    |
|             |                 |               | บจ. อีซูซุ มอเตอร์     |
|             | กระปุกเกียร์ (Gear |               | (ประเทศไทย)        |
|             | Box)            |               |                    |
|             |                 |               | บจ.                |
|             |                 |               | สยามคูโบต้าคอร์ปอเรชั่น |
+-------------+-----------------+---------------+--------------------+
| บริษัท        | แหนบแผ่น (Leaf   | รถกระบะ &     | บจ. มิตซูบิชิ มอเตอร์ส  |
| บางกอกสปริง  | Spring)         | รถบรรทุก       | (ประเทศไทย)        |
| อินดัสเตรียล   |                 |               |                    |
| จำกัด        | เหล็กกันโคลง      | รถกระบะ &     | บจ. โตโยต้ามอเตอร์ส  |
|             | (Stabilizer     | รถยนต์ผู้โดยสาร  | ประเทศไทย          |
| (BSK)       | Bar)            |               |                    |
|             |                 | รถกระบะ &     | บจ. ฮอนด้า ออโตโมบิล |
|             | สปริงขดขึ้นรูปร้อน   | รถยนต์ผู้โดยสาร  | (ประเทศไทย)        |
|             | (Hot Coil       |               |                    |
|             | Spring)         | เครื่อง         | บจ. สยามนิสสัน       |
|             |                 | ยนต์อเนกประสงค์ | ออโตโมบิล           |
|             | วาล์ว (Valve)    | รถจักรยานยนต์   |                    |
|             | พุชรอด (Push     | และเครื่อง      | บจ. ย่งกี่ (1995)     |
|             | Rod)            | ยนต์อเนกประสงค์ |                    |
|             |                 |               | Mitsubishi Steel   |
|             | ใบมีดจอบหมุน      | อุปกรณ         | Manufacturing Co., |
|             | (Rotary Blade)  | ์ต่อพ่วงแทรกเตอร์ | Ltd.(Japan)        |
|             |                 |               |                    |
|             | เคร             | ใช้ภายใ        | บจ.                |
|             | ื่องมือที่ใช้ในการผลิต | นของบริษัทในกลุ่ม | สยามคูโบต้าคอร์ปอเรชั่น |
|             | (Tooling, Jig   |               |                    |
|             | Fixture และ     |               |                    |
|             | Mold)           |               |                    |
+-------------+-----------------+---------------+--------------------+
| บริษัท        | จานเบรก (Disc   | รถยนต์ผู้โดยสาร  | บจ. ฮอนด้า ออโตโมบิล |
| อิน          | Brake)          |               | (ประเทศไทย)        |
| เตอร์เนชั่นแนล |                 | รถกระบะ &     |                    |
| แคสติ้ง       | เบรกดุม (Drum    | รถยนต์ผู้โดยสาร  | บจ. อีซูซุ มอเตอร์     |
| โปรดักส์ จำกัด | Brake)          |               | (ประเทศไทย         |
|             |                 | รถกระบะ       |                    |
| (ICP)       | เพลาลูกเบี้ยว      |               | บจ. มิตซูบิชิ มอเตอร์ส  |
|             | (Camshaft)      | รถกระบะ &     | (ประเทศไทย)        |
|             |                 | รถยนต์ผู้โดยสาร  |                    |
|             | ดุมล้อช่วยแรง (Fly |               | บจ. ฮีโน่ มอเตอร์     |
|             | Wheel)          | รถกระบะ       | แมนูแฟคเจอรริ่ง       |
|             |                 |               |                    |
|             | ท่อร่วมไอเสีย      | รถแทรคเตอร์    | บจ.                |
|             | (Exhaust        |               | สยามคูโบต้าคอร์ปอเรชั่น |
|             | Manifold)       |               |                    |
|             |                 |               |                    |
|             | ฝาครอบล้อช่วยแรง  |               |                    |
|             | (Housing Fly    |               |                    |
|             | Wheel)          |               |                    |
+-------------+-----------------+---------------+--------------------+

หมายเหตุ: ผลิตภัณฑ์หลักของบริษัท อินเตอร์เนชั่นแนล แคสติ้ง โปรดักส์ จำกัด จะขายผ่านบริษัท
สมบูรณ์หล่อเหล็กเหนียวอุตสาหกรรม จำกัด เป็นส่วนใหญ่

นอกเหนือจาก 3 บริษัทย่อยที่ได้กล่าวมาแล้ว กลุ่มบริษัทสมบูรณ์มีเงินลงทุนในบริษัทอื่น ๆ
ที่ดำเนินธุรกิจเกี่ยวข้องกับการผลิตชิ้นส่วนยานยนต์ ซึ่ง SBM และ BSK เป็นบริษัทผู้ลงทุน
โดยเงินลงทุน ณ วันที่ 31 ธันวาคม 2553มีรายละเอียดดังนี้

  --------------------- ----------- ------- ------------------------------------------------
  บริษัทที่เกี่ยวข้อง          ทุนชำระแล้ว   % ลงทุน  ลักษณะการประกอบธุรกิจหลัก
                        (ล้านบาท)            

  บริษัท ยามาดะ สมบูรณ์     150.00      20.00   ผลิตและจำหน่ายชิ้นส่วนยานยนต์ แกนพวงมาลัย ปั๊มน้ำ ปั๊มน้ำมัน
  จำกัด                                      

  บริษัท นิชินโบะ สมบูรณ์     732.60      2.90    ผลิตและจำหน่ายชิ้นส่วนยานยนต์ประเภทระบบเบรก
  ออโตโมทีฟ จำกัด                             

  บริษัท สมบูรณ์ โซมิค       300.00      1.80    ผลิตและจำหน่ายชิ้นส่วนยานยนต์ เช่น ลูกหมาก คันชัก และคันส่ง
  แมนูแฟคเจอริ่ง จำกัด                          (Tie Rod End)

  บริษัท ซึชิโยชิ สมบูรณ์      72.00       21.25   ผลิตและจำหน่ายสินค้าประเภททรายเคลือบเรซินสำหรับงานหล่อ
  โคเตท แซนด์ จำกัด                           
  --------------------- ----------- ------- ------------------------------------------------

  3.3 โครงสร้างรายได้แยกตามผลิตภัณฑ์

โครงสร้างรายได้ของบริษัทฯ และบริษัทย่อย แยกตามผลิตภัณฑ์หลักในปี 2553 ปี 2552 และปี
2551สามารถจำแนกได้ดังนี้

+-----------------+-----+------+------+----+------+----+------+----+
| ผลิตภัณฑ์          | ดำ  | %    | งบกา |    | งบกา |    | งบกา |    |
|                 | เนิน | กา   | รเงิน |    | รเงิน |    | รเงิน |    |
|                 |     | รถือห |      |    |      |    |      |    |
|                 | การ | ุ้นของ | ปี    |    | ปี    |    | ปี    |    |
|                 | โดย | บริษัท | 2553 |    | 2552 |    | 2551 |    |
+-----------------+-----+------+------+----+------+----+------+----+
|                 |     |      | ร    | %  | ร    | %  | ร    | %  |
|                 |     |      | ายได้ |    | ายได้ |    | ายได้ |    |
+-----------------+-----+------+------+----+------+----+------+----+
| เพลาข้าง         |     |      |   2  | 32 |   1  | 32 |   1  | 31 |
|                 | SAT |      | ,080 |    | ,376 |    | ,846 |    |
+-----------------+-----+------+------+----+------+----+------+----+
| แหนบแผ่น         |     |   9  |      | 9  |      | 11 |      | 11 |
|                 | BSK | 9.99 |  570 |    |  461 |    |  643 |    |
+-----------------+-----+------+------+----+------+----+------+----+
| จ               |     |   9  |      | 10 |      | 11 |      | 12 |
| านเบรกและเบรกดุม | SBM | 9.99 |  615 |    |  471 |    |  700 |    |
+-----------------+-----+------+------+----+------+----+------+----+
| เหล็กกันโคลง      |     |   9  |      | 8  |      | 8  |      | 6  |
|                 | BSK | 9.99 |  491 |    |  331 |    |  383 |    |
+-----------------+-----+------+------+----+------+----+------+----+
| สปริงขด          | BSK | 9    |      | 8  |      | 7  |      | 7  |
|                 |     | 9.99 |  500 |    |  310 |    |  388 |    |
+-----------------+-----+------+------+----+------+----+------+----+
| ท่อร่วมไอเสีย      |     |   9  |      | 4  |      | 3  |      | 4  |
|                 | SBM | 9.99 |  234 |    |  152 |    |  251 |    |
+-----------------+-----+------+------+----+------+----+------+----+
| จาน             |     |   9  |      | 6  |      | 6  |      | 7  |
| ไฟและดุมล้อช่วยแรง | SBM | 9.99 |  387 |    |  263 |    |  418 |    |
+-----------------+-----+------+------+----+------+----+------+----+
| ชิ้นส่วนเ          |     |   9  |      | 8  |      | 5  |   -  | -  |
| ครื่องยนต์การเกษตร | SBM | 9.99 |  491 |    |  234 |    |      |    |
+-----------------+-----+------+------+----+------+----+------+----+
| อื่นๆ*            |     |      |      | 13 |      | 16 |   1  | 20 |
|                 |     |      |  895 |    |  698 |    | ,185 |    |
+-----------------+-----+------+------+----+------+----+------+----+
| รวมราย          |     |      |   6  | 98 |   4  | 99 |   5  | 98 |
| ได้จากการขายสินค้า |     |      | ,263 |    | ,296 |    | ,814 |    |
+-----------------+-----+------+------+----+------+----+------+----+
| รายได้อื่นๆ        |     |      |      | 2  |   52 | 1  |      | 2  |
|                 |     |      |  153 |    |      |    |  121 |    |
+-----------------+-----+------+------+----+------+----+------+----+
| รวมรายได้        |     |      |   6  | 1  |   4  | 1  |   5  | 1  |
|                 |     |      | ,416 | 00 | ,348 | 00 | ,935 | 00 |
+-----------------+-----+------+------+----+------+----+------+----+

หมายเหตุ

* ผลิตภัณฑ์อื่น ๆ อาทิเช่น เพลาแหนบ วาล์ว พุชรอด แท่นยึด และผลิตภัณฑ์อื่นๆ ทั้งสิ้นรวมกันกว่า
20 รายการ

  3.4 เป้าหมายในการดำเนินธุรกิจ

บริษัทฯมีวิสัยทัศน์ในการเป็นผู้ผลิตชิ้นส่วนยานยนต์ที่เป็นเลิศในด้านคุณภาพในภูมิภาคอาเซียน
ที่ให้บริการลูกค้าอย่างครบวงจรและเติบโตไปพร้อมกับลูกค้า
โดยมุ่งเน้นการสร้างมูลค่าเพิ่มให้แก่องค์กร ผู้ถือหุ้น และผู้มีส่วนได้ส่วนเสีย
มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
และมีความรับผิดชอบต่อสังคม

บริษัทฯมีแนวทางในการบริหารองค์กร และกำหนดวัตถุประสงค์กลยุทธ์ ตัวชี้วัด
รวมถึงเป้าหมายของการดำเนินธุรกิจบนพื้นฐานของความพอดี คือ ไม่ประมาท พอประมาณ
มีเหตุมีผลและมีภูมิคุ้มกันในตัวที่ดี ตามหลักปรัชญาของเศรษฐกิจพอเพียง
โดยให้ความสำคัญกับความสมดุลทั้งด้านการเงิน ลูกค้า กระบวนการดำเนินงาน และ
ผลลัพธ์ด้านการบริหารองค์กร ซึ่งจะพิจารณาถึงความเป็นไปได้ (Feasible) ความมีเหตุมีผล
(Reasonable) ความพอประมาณอย่างสมดุล (Balance) และมีความเสี่ยงที่ยอมรับได้ (Fair
risk) โดยกระบวนการตัดสินใจอยู่บนพื้นฐานของการวิเคราะห์
เปรียบเทียบการดำเนินงานทั้งภายในและภายนอกองค์กร (Benchmarking)
รวมถึงประเมินความคาดหวังของผู้มีส่วนได้ส่วนเสียทั้งหมด (Stakeholder analysis)
มีการดำเนินวิธีการวัด วิเคราะห์ และปรับปรุงผลการดำเนินงานขององค์กร อย่างต่อเนื่อง

ทั้งนี้ หลักการบริหารสำคัญที่องค์กรถือปฏิบัติ
อันจะช่วยส่งเสริมให้เกิดความสมดุลและยั่งยืนภายใต้สภาพแวดล้อมที่มีการเปลี่ยนแปลงอยู่เสมอ
และนำองค์กรเพื่อให้เกิดการสร้างมูลค่าเพิ่มอย่างต่อเนื่อง มีหลักดำเนินงานที่สำคัญ ได้แก่

  1. วิสัยทัศน์ของผู้นำระดับสูงขององค์กร (Organization leadership)

บริษัทฯมีการนำและทำให้องค์กรมีการพัฒนาอย่างยั่งยืน
โดยการตัดสินใจที่เกิดจากการวิเคราะห์สภาพแวดล้อมทางธุรกิจ การแข่งขัน และจุดแข็งจุดอ่อน
ตามกระบวนการวางแผนกลยุทธ์และแผนธุรกิจประจำปีของบริษัทฯ
ซึ่งอยู่บนพื้นฐานของการพิจารณาถึงความสามารถที่ทำให้เกิดความยั่งยืนแก่องค์กร
ความมุ่งมั่นในการปฏิบัติ ปรับปรุงผลการดำเนินงานอย่างต่อเนื่อง
และการดำเนินงานนั้นต้องเป็นไปตามกฎหมาย ระเบียบปฏิบัติที่เกี่ยวข้องและมีจริยธรรม

นอกจากนี้ บริษัทฯมีการกำหนดและดำเนินงานตามระบบธรรมาภิบาลและความรับผิดชอบต่อสังคม
(Organizational governance and Social responsibility)
ซึ่งรวมถึงกิจกรรมที่เข้าไปมีส่วนร่วมรับผิดชอบต่อสังคม และการพัฒนาชุมชน การกำกับดูแลกิจการที่ดี
และการตรวจประเมินภายใน ทั้งนี้กิจกรรมดังกล่าวเป็นการดำเนินงานที่ยึดหลักคุณธรรม ความสมดุล
และพอเพียง ที่จะเอื้อประโยชน์ต่อการดำเนินธุรกิจให้เติบโตอย่างยั่งยืน
และสร้างความเชื่อมั่นต่อนักลงทุน อีกทั้งยังช่วยให้การบริหารงานมีประสิทธิภาพสูง
ลดภาระความเสี่ยง และสร้างผลตอบแทนที่ยั่งยืนบนความพึงพอใจของผู้มีส่วนได้ส่วนเสียทั้งหมด

  2. การบริหารงานด้านลูกค้าและการตลาด (Customer management)

เพื่อเพิ่มความสามารถด้านการแข่งขันทั้งในระยะสั้นและยาว บริษัทฯ
มุ่งเน้นการพัฒนากระบวนการผลิตให้มีการผลิตสินค้าที่มีคุณภาพสูงที่จะสร้างความเชื่อมั่นได้ตามความต้องการของลูกค้า
(Customer Requirements) ขณะเดียวกันบริษัทฯ
ยังมุ่งแสวงหาโอกาสที่จะได้เข้าไปมีส่วนในการออกแบบ และพัฒนาผลิตภัณฑ์ร่วมกับลูกค้า
ด้วยการนำเสนอแนวทางบนความเชี่ยวชาญขององค์กรในการแก้ไขปัญหาผลิตภัณฑ์ให้กับลูกค้าได้อย่างครบวงจร
(Customer Solution Provider)
ทั้งนี้จะช่วยสร้างความเชื่อมั่นในการนำเสนอผลิตภัณฑ์ใหม่ที่สามารถแก้ปัญหาให้กับลูกค้าเกินความหวัง
(Customer Expectation) อีกด้วย
นอกจากมุ่งมั่นที่จะพัฒนากระบวนการภายในเพื่อสร้างโอกาสทางการตลาดแล้ว
การแสวงหาโอกาสใหม่ ๆ เพื่อเพิ่มช่องทางการสื่อสารกับลูกค้าทั้งภายในประเทศและต่างประเทศ
ที่จะนำไปสู่การเสนอผลิตภัณฑ์ที่บริษัทฯ มีความเชี่ยวชาญในกระบวนการผลิต (Core Process)
ต่อยอดไปสู่ผลิตภัณฑ์อื่นๆ เพื่อสร้างอรรถประโยชน์ (Utilization) จากทรัพย์สินที่มีอยู่อย่างสูงสุด

เพื่อนำไปสู่การเติบโตและความยั่งยืนขององค์กร บริษัทฯได้จัดทำแผนการตลาด
เพื่อให้สอดรับกับโครงสร้างการดำเนินธุรกิจ (Business Model) จุดแข็ง
และความสามารถในการแข่งขัน รวมถึงโอกาสที่จะดำเนินธุรกิจในอนาคตทั้งในตลาดหลัก คือ
กลุ่มธุรกิจยานยนต์ (Auto parts)
และการกระจายความเสี่ยงสู่กลุ่มที่ไม่อยู่ในอุตสาหกรรมยานยนต์ (Non-auto parts)
และมีการวางกลยุทธ์ในการขยายตลาดสู่ต่างประเทศมากขึ้น โดยกำหนดกลุ่มเป้าหมายลูกค้า
ส่วนของตลาด การรับข้อมูล การเข้าถึง และการจัดการกับข้อมูลป้อนกลับจากลูกค้าที่ชัดเจน
สิ่งสำคัญของการกำหนดกลยุทธ์ของบริษัทฯ คือการการประเมินความต้องการ
และทิศทางของลูกค้าและตลาดเป็นปัจจัยสำคัญ ทั้งนี้บริษัทฯ
เชื่อมั่นว่าการแข่งขันที่ตั้งอยู่บนคุณภาพของผลิตภัณฑ์
ประสิทธิภาพการดำเนินงานจะช่วยส่งเสริมให้การดำเนินงานที่ยั่งยืน
สร้างคุณค่าและตอบสนองความพึงพอใจของลูกค้าได้มากที่สุด

บริษัทฯ สนับสนุนพนักงานให้มีการเรียนรู้ ส่งเสริมการพัฒนากระบวนการวิจัยและพัฒนากระบวนการ
ผลิตภัณฑ์ ให้ตอบสนองต่อความต้องการ และทันต่อการเปลี่ยนแปลงของตลาดอย่างต่อเนื่อง
นอกจากนี้กิจกรรมการสร้างความสัมพันธ์กับลูกค้า (CRM : Customer Relationship
Management Program) เป็นนโยบายสำคัญที่บริษัทดำเนินการอย่างต่อเนื่อง
และจะเป็นกลยุทธ์ที่มุ่งเน้นมากขึ้นในอนาคต โดยมีกระบวนการอย่างเป็นระบบในการสร้าง รักษา
และพัฒนาความสัมพันธ์ที่ดี เพื่อตอบสนองต่อความคาดหวังของลูกค้า

  3. กระบวนการวางแผนกลยุทธ์ขององค์กร (Strategic and business planning)

บริษัทฯ
มีกระบวนการดำเนินงานอย่างเป็นระบบสำหรับการกำหนดความท้าทายและความได้เปรียบเชิงกลยุทธ์ที่จะเป็นข้อมูลในการกำหนดแผนธุรกิจทั้งระยะสั้นและระยะยาว
และเชื่อมโยงสู่การวางแผนงบประมาณ การลงทุน การวางแผนทรัพยากร
การกำหนดตัวชี้วัดผลสำเร็จ (KPI) และการคาดการณ์ผลการดำเนินงานในกรอบเวลาขั้นต่ำ 3 ปี
และมีการวางแผนเชิงนโยบาย (Strategic Roadmap)
ที่ให้สอดรับกับการเปลี่ยนแปลงของอุตสาหกรรมในระยะยาว 5-10 ปี

บริษัทฯ มีการสื่อสารวิสัยทัศน์ ค่านิยม และผลดำเนินงาน เพื่อให้เกิดความผูกพัน
และความร่วมมือทั่วทั้งองค์กร เปิดโอกาสให้พนักงานทุกระดับมีส่วนร่วมในการเสนอแนวคิด
มีการการพูดคุย แลกเปลี่ยนแนวความคิด
เพื่อรับทราบข้อมูลที่เป็นประโยชน์ระหว่างผู้บริหารกับพนักงานทุกระดับ และเป็นการสื่อสาร
ถ่ายทอดกลยุทธ์ภายในองค์กรสู่การปฏิบัติในทุกระดับ ทั้งนี้ จะมีการติดตาม
ทบทวนผลการดำเนินงานตามกลยุทธ์รายเดือน เพื่อวัดและวิเคราะห์ผลการดำเนินงาน
รวมถึงการทบทวน ปรับเปลี่ยนกลยุทธ์ เมื่อสถานการณ์เปลี่ยนแปลงไปจากที่วางแผนไว้

สำหรับโครงการในการลงทุนใหม่
บริษัทฯมีหลักในการลงทุนโดยมีทีมศึกษาความเป็นไปได้ของการลงทุน (Feasibility study)
ที่อยู่บนพื้นฐานของกำลังความสามารถด้านการเงิน ความเป็นไปได้ทางการตลาด
และความคุ้มค่าทางเศรษฐศาสตร์ (Economic profit)
มีเงินทุนเพียงพอที่จะไม่เกิดปัญหาต่อสภาพคล่องของบริษัทฯ และรักษาอัตราส่วนหนี้ต่อทุน
รวมทั้งพิจารณาถึงเหตุผลของการลงทุนนั้นจะเป็นโอกาสในอนาคตที่จะสร้างมูลค่าเพิ่มให้เกิดขึ้นแก่องค์กร
และให้มีการเติบโตอย่างระมัดระวัง เป็นการกระจายความเสี่ยง
ซึ่งจะเป็นการสร้างภูมิคุ้มกันและความยั่งยืนแก่องค์กรในระยะยาว ด้วยความมีเหตุมีผล
คำนึงถึงผลประโยชน์ที่จะเกิดขึ้นกับผู้เกี่ยวข้องทุกฝ่าย

เพื่อเป็นการสร้างภูมิคุ้มกันที่ดี บริษัทฯมีแผนการจัดการเพื่อป้องกันการขาดสภาพคล่องในระยะยาว
(5-10 ปี) โดยการเตรียมแผนกระจายความเสี่ยงด้วยการพิจารณาถึงอุตสาหกรรมอื่นๆ
ที่อยู่นอกภาคอุตสาหกรรมยานยนต์ เช่น เครื่องจักรกลการเกษตร ด้านระบบการขนส่ง
(Logistics)
สำหรับการลงทุนในเครื่องจักรใหม่จะพิจารณาความสามารถในการผลิตที่หลากหลายของเครื่องจักรนั้นๆ
(Universal machinery) คือไม่ใช่แค่การผลิตสินค้าใดสินค้าหนึ่งโดยเฉพาะ
แต่สามารถปรับเปลี่ยนไปผลิตชิ้นส่วนอื่น ๆ รวมถึงชิ้นส่วนที่นอกเหนือจากชิ้นส่วนรถยนต์
บริษัทฯมุ่งเน้นกับความสามารถหลักขององค์กร (Core competency) ใน 4 กระบวนการหลัก คือ
Casting, Forging, Machining และ Spring และผลิตสินค้าที่มีมูลค่าสูง
และมุ่งสู่การเป็นผู้ผลิตชิ้นส่วน และการประกอบชิ้นส่วนมากขึ้น (Module assembly)

  4. การบริหารกระบวนการ (Process management)

ปัจจัยหลักที่จะนำสู่ความสำเร็จของธุรกิจเรา คือ “QCDEM” ได้แก่ คุณภาพผลิตภัณฑ์ (Quality)
ต้นทุนการดำเนินงาน (Cost) การส่งมอบสินค้าหรือบริการ (Delivery)
ความเชี่ยวชาญด้านวิศวกรรม (Engineering capability)
และความมีประสิทธิผลทางการบริหารกระบวนการ (Process management)
โดยปัจจัยดังกล่าวจะเกี่ยวข้องกับผู้มีส่วนได้ส่วนเสียทุกฝ่ายโดยเฉพาะพนักงานซึ่งจะเป็นกลุ่มที่เป็นหัวใจสำคัญในการผลักดันให้เกิดความสำเร็จอย่างยั่งยืน
บริษัทฯ จึงได้กำหนดความสามารถหลักขององค์กร (Core competency) ที่เชื่อมโยงกับวิสัยทัศน์
และ สภาพแวดล้อมในการแข่งขัน รวมถึงแผนปฏิบัติการขององค์กร
โดยมุ่งเน้นกระบวนการหลักของกลุ่มบริษัท คือ กระบวนการ Casting, Machining, Forging
และ Spring ทั้งนี้ บริษัทฯ ได้ส่งเสริมอย่างจริงจังให้มีศูนย์การพัฒนาผลิตภัณฑ์ (R&D Center)
และสร้างความสามารถในการออกแบบ การทดสอบผลิตภัณฑ์
รวมถึงความสามารถของการดำเนินงานที่มีผลต่อการส่งมอบคุณค่าแก่ลูกค้า อย่างต่อเนื่อง
โดยความเชี่ยวชาญหลักดังกล่าว จะเป็นภูมิคุ้มกันขององค์กรที่สามารถดึงมาใช้ให้เกิดประโยชน์ได้
เช่น บริษัทฯ มีความเชี่ยวชาญในงานเหล็กหล่อ (Casting) สามารถทำตลาดในเชิงรุกไปสู่
อุตสาหกรรมภาคเกษตร (เช่น Kubota)

เพื่อให้ประสบความสำเร็จและยั่งยืนได้ ตาม Core process ของบริษัทฯ
เราได้กำหนดกระบวนการดำเนินงาน ทั้งในด้านการออกแบบ การจัดการ
และการปรับปรุงและเพิ่มผลผลิต (Productivity improvement) อย่างต่อเนื่อง
เพื่อสร้างความมีประสิทธิภาพของกระบวนการ คุณภาพผลิตภัณฑ์ การลดต้นทุน ลดของเสีย
ข้อบกพร่องต่างๆ จากกระบวนการ ที่สำคัญ
เราได้มุ่งเน้นในการจัดการและปรับปรุงกระบวนการทำงานให้มีประสิทธิภาพดียิ่งขึ้นด้วยการลงทุนพัฒนาระบบ
ERP (Enterprise Resource Planning)
ซึ่งปัจจุบันได้ขยายการดำเนินงานครอบคลุมไปทุกบริษัทในกลุ่มสมบูรณ์
เพื่อสนับสนุนการทำงานให้ประสานกันอย่างมีประสิทธิภาพ
และตอบสนองต่อการบริการลูกค้าที่รวดเร็ว ในทุกกระบวนการทำงานเป็นไปอย่างเป็นระบบ

  5. บริหารทรัพยากรบุคคล (Human resource management)

บริษัทฯ ให้ความสำคัญกับการบริหารทรัพยากรบุคคล ทั้งการสร้างความผูกพัน การจัดการ
และพัฒนาบุคลากรให้สอดคล้องไปในทิศทางเดียวกับวิสัยทัศน์ กลยุทธ์
และแผนปฏิบัติการโดยรวมขององค์กร เพื่อก่อให้เกิดผลการดำเนินงานที่ดี โดยให้ครอบคลุมถึง
การวางแผน สรรหา พัฒนาบุคลากร พัฒนาสายอาชีพ และรักษาคนเก่ง คนดี ขององค์กร
เพื่อรองรับการเติบโตที่เกิดขึ้นอย่างต่อเนื่อง

ประเด็นสำคัญอย่างหนึ่งในกลยุทธ์ด้านทรัพยากรบุคคลขององค์กร
เราได้มุ่งให้มีการพัฒนาระบบการเรียนรู้
และถ่ายทอดประสบการณ์จากผู้เชี่ยวชาญผ่านกระบวนการของศูนย์การเรียนรู้ (Somboon
Learning Center) ที่บริษัทมุ่งเน้นดำเนินการให้สำเร็จอย่างเป็นรูปธรรม
เพื่อให้รองรับกับการพัฒนาความสามารถ และความเชี่ยวชาญของบุคลากรก่อนที่จะมอบหมายงาน
หรือบรรจุบุคลากรเข้าสู่สายการดำเนินงานต่างๆ ทั้งนี้จะเป็นการเตรียมความพร้อม
และสร้างฝีมือในการทำงานของบุคลากรได้อย่างมีประสิทธิผล
นอกจากนี้กระบวนการดังกล่าวยังเป็นการสร้างวัฒนธรรม (Continuous improvement DNA)
และสร้างบรรยากาศของการเรียนรู้อย่างต่อเนื่องขององค์กร
ที่จะตอบสนองต่อการเปลี่ยนแปลงในอนาคต องค์กรด้วย

ในด้านการพัฒนาส่งเสริมความก้าวหน้าของบุคลากร เราให้โอกาสในการพัฒนา
ส่งเสริมการใช้ความรู้ จัดการความก้าวหน้าในอาชีพ (Career path)
รวมถึงการวางแผนสืบทอดตำแหน่งงาน (Succession plan)
สร้างสภาพแวดล้อมของบุคลากรที่เอื้อต่อการดำเนินงานให้มีประสิทธิผล มีการประเมินความต้องการ
สร้างขีดความสามารถและอัตรากำลังคน เพื่อสามารถดำเนินการได้อย่างต่อเนื่อง
เมื่อสถานการณ์เปลี่ยนแปลงไป
รวมถึงการสร้างบรรยากาศในการทำงานที่มีสุขอนามัยและความปลอดภัยที่ดีแก่พนักงาน
ซึ่งกลยุทธ์ต่าง ๆ
เหล่านี้จะนำไปสู่ความสามารถในการเพิ่มประสิทธิผลขององค์กรในอนาคตได้อย่างต่อเนื่อง
และยั่งยืนตามวิสัยทัศน์ และพันธกิจของบริษัทฯ

  6. การเรียนรู้ และการพัฒนาอย่างต่อเนื่อง (Learning and Continuous improvement)

เพื่อให้มีการเรียนรู้ การปรับปรุงระบบและผลการดำเนินงานอย่างต่อเนื่อง บริษัทฯ
มุ่งเน้นให้พนักงานทุกระดับ รวมถึงผู้บริหารระดับสูงมีความรู้ ความสามารถในการคิดเชิงวิเคราะห์
และภาวะผู้นำในการติดสินแก้ปัญหา อย่างเป็นระบบ
รวมถึงการจัดลำดับความสำคัญเร่งด่วนของการปรับปรุง หรือการตัดสินใจในดำเนินการต่างๆ
ในระดับฝ่ายจัดการมีการรายงานผลการดำเนินงานตามแผนปฏิบัติการประจำเดือน
ซึ่งจะมีการทบทวนกลยุทธ์โดยฝ่ายบริหาร
เพื่อประเมินขีดความสามรถในการบรรลุวัตถุประสงค์และเป้าหมายเชิงกลยุทธ์
รวมถึงโครงการลงทุนต่างๆ ได้จัดให้มีการประชุมติดตามงานอย่างต่อเนื่องทุกไตรมาส
โดยผู้บริหารโครงการ ร่วมกับผู้เกี่ยวข้อง
ทั้งนี้จะประเมินถึงผลการดำเนินงานที่คืบหน้าเทียบกับแผนงานที่วางไว้
รวมถึงมีการประเมินความเสี่ยงของโครงการ เพื่อรับทราบประเด็นปัญหา
หรือความเสี่ยงเพื่อให้มีการเตรียมความพร้อมป้องกัน หรือแก้ปัญหาได้ทันต่อเหตุการณ์

สำหรับการดำเนินงานในระดับแผนงานของหน่วยต่างๆ จะต้องมีการวิเคราะห์ผล ทบทวน
และปรับปรุงการดำเนินงานอย่างเป็นระบบ (PDCA Cycle) ทั้งในระดับปฏิบัติการประจำวัน
(Routine operation) และผลการดำเนินงานในภาพรวมขององค์กร (Strategic
execution) ทั้งนี้ บริษัทฯ มีการจัดการสารสนเทศและความรู้ขององค์กรอย่างเป็นระบบ
ผ่านระบบ ERP (Enterprise resource planning) เพื่อช่วยในการจัดการ
และสะดวกต่อการนำข้อมูลต่างๆมาวิเคราะห์เพื่อการตัดสินใจ
ซึ่งจะมีการพัฒนาต่อเนื่องสู่การจัดการข้อมูลที่สะดวก และง่ายต่อการใช้งานของผู้บริหาร เช่น
รายงานสำหรับผู้บริหาร management dashboard, financial model นอกจากนี้ระบบ IT
จะพัฒนาไปสู่การสนับสนุนศูนย์การเรียนรู้ เพื่อดำเนินกิจกรรมด้านการจัดการองค์ความรู้
และการเรียนรู้ร่วมกันของพนักงาน เป็นสื่อกลางในการแลกเปลี่ยนความรู้ การจัดเก็บ
ตัดสินใจในการดำเนินงานด้านต่างๆ ที่อยู่บนพื้นฐานของการใช้ความรู้
และการพัฒนาอย่างต่อเนื่องสู่การจัดการข้อมูลด้านการตลาดและลูกค้า (MKIS) ต่อไป